Държавен вестник, бр. 75, 2016 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  75
Скала за определяне на достигнатата степен на 
изпълнение на критериите по областите на про­
фесионална компетентност
I. Педагогически компетентности: планиране, 
преподаване, оценяване и управление на групата/
класа
1 точка: Професионалните знания и умения 
имат необходимост от подобрение, съответстващо 
на длъжността. Трудно се ориентира в поставените 
задачи, което затруднява ефективното планиране и 
организиране на работа както в рамките на педа­
гогическата ситуация и допълнителните форми на 
педагогическо взаимодействие, така и в учебния час, 
часове по самоподготовка или в заниманията по ин­
тереси. Има непоследователност при планирането 
на задачите и структурирането на информацията, 
непълно съобразяване с целите, времето, знанията 
и уменията на децата/учениците, което води до 
затруднения при реализирането и в постигането 
на резултатите, определени в програмната система 
или в учебната програма. Среща трудности при 
формулирането на реалистични и ясни цели и при 
диференцирането на задачите за индивидуална и 
групова работа. Има затруднение при използването 
на иновативни и интерактивни методи на обучение 
и на информационни и комуникационни технологии 
в работата си. Оценяването/диагностицирането на 
резултатите е формално и немотивиращо, не поз­
волява определяне на потребности и подобряване 
на качеството на обучението. Липсва заинтересо­
ваност към проблемите в групата/класа. Нуждае 
се от допълнителни инструкции и обяснения за 
изясняване на задълженията. Необходима е допъл­
нителна квалификация и наставничество.
1,5 точки: Има необходимите знания по предме­
та или направлението и е в състояние да планира и 
провежда самостоятелно както педагогическите си­
туации и допълнителните форми на педагогическо 
взаимодействие, така и учебните часове, часовете 
по самоподготовка или заниманията по интереси. 
Планира отговорно работа си и ориентира дей­
ността си към постигане на очакваните резултати, 
осигурява подкрепа (планира предварително тези 
моменти и набелязва компенсаторни механизми) 
и при възможност надгражда знанията, уменията 
и отношенията на децата и учениците. Планира 
и използва оценяването/диагностицирането, за да 
проследява напредъка и да установява областите, 
в които има нужда от подкрепа. При затрудне­
ния в практическото изпълнение на планираната 
дейност търси подкрепа по отношение на използ­
ването на средства, методи и подходи. Използва 
информационни и комуникационни технологии 
в работата си. Работи индивидуално и групово 
с децата/учениците и формулира изисквания 
към всеки независимо от техните индивидуални 
различия. Използва рационално образователната 
среда с оглед напредъка на децата и учениците в 
реализирането на целите на отделните етапи на 
педагогическата ситуация/урока. Прилага инова­
тивни и интерактивни методи на обучение. Търси 
възможности за допълнителна квалификация.
2 точки: Задълбочено познава естеството на 
извършваната работа. Следи новостите в своята 
област. Успешно планира и организира работата си 
в рамките на основните и допълнителните форми 
на педагогическо взаимодействие, на учебния час, 
на самоподготовка, в занимания по интереси и на 
работния ден. Постига очакваните резултати от 
програмната система или от учебната програма, 
надгражда и при необходимост обогатява с допъл­
нителни примери, произведения, задачи. Разпре­
деля задачите си, така че да бъдат изпълнени в 
рамките на педагогическата ситуация, на учебния 
час, на самоподготовката или на заниманията по 
интереси. Оценява/диагностицира, за да установи 
и измери постигнат резултат, дава обратна връзка 
и препоръки за подобрение, има индивидуален 
подход за всеки конкретен случай. Прилага своите 
професионални знания при справяне с проблеми в 
работата с деца със СОП, с обучителни трудности, 
от уязвими общности и др., както и за насърчава­
не на деца и ученици с изявени дарби. Бързо се 
ориентира в конкретна ситуация и максимално 
допринася за успешно решение. Ефективно прилага 
иновативни и интерактивни методи на обучение, 
ориентирани към напредъка на всяко дете/уче­
ник съобразно и индивидуалните потребности. 
Мотивира децата/учениците за работа в екип и 
постига подкрепа в групата. Оказва методическа 
и организационна подкрепа.
II. Принос към общността: работа в екип, 
работа със заинтересовани страни (родители, 
социални партньори, бизнес и др.), участие във 
формирането на образователни политики и из­
пълнението на дейностите по изпълнението им 
на ниво институция
1 точка: Трудно работи с колегите; не изразява 
готовност да взаимодейства открито и да сътруд­
ничи, ако обстоятелствата не го налагат. Има 
проблеми при работа в екип и при приемане на 
чуждото мнение. Понякога среща трудности при 
справянето с конфликтни ситуации и вземането 
на добри решения. По-скоро пасивен, работи без 
желание, само върху задачи, които са изрично 
зададени, рядко се включва в разрешаването на 
проблеми, свързани със собствената работа. Няма 
необходимата компетентност и нагласа да помага 
на колегите си. Среща затруднения при работа с 
родителите, рядко дава обратна връзка: но търси 
сътрудничество, подкрепа. Дейността му често не 
съответства или не е обвързана със стратегията на 
институцията и поставените стратегически цели. 
Не се включва в работа по проекти. Необходима 
е допълнителна квалификация и наставничество. 
Необходима е методическа или организационна 
подкрепа.
1,5 точки: Поддържа коректни взаимоотноше­
ния; взаимодейства с останалите колеги, доколкото 
го изисква работата и когато е необходимо. Отво­
рен е към предложения от страна на колегите. С 
родителите общува при възникнал проблем, слаб 
резултат и на родителските срещи. Като член на 
екип за организиране на събитие или за работа 
по проект изпълнява отговорностите си. Не про­
явява самоинициатива по отношение включване 
в изпълнението на нови задачи и разрешаването 
на проблемни ситуации, не предлага решения. 
Включва се в подкрепа на по-млади колеги при 
необходимост. Необходима е допълнителна ква­
лификация.